Document ID: 31996R1217

KOMMISSIONENS FORORDNING (EF) Nr. 1217/96 af 28. juni 1996 om ændring af forordning (EF) nr. 1477/95 om visse overgangsforanstaltninger for iværksættelse af Uruguay-rundens landbrugsaftale i olivensektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og
ud fra følgende betragtninger:
I artikel 1 i Kommissionens forordning (EF) nr. 1477/95 (2), senest ændret ved forordning (EF) nr. 666/96 (3), er det fastsat, at der anvendes en nedsat toldsats for indførsel af olivenolie i perioden fra 1. juli 1995 til 30. juni 1996;
perioden for vedtagelse af overgangsforanstaltninger blev forlænget til den 30. juni 1997 ved Rådets forordning (EF) nr. 1193/96 af 26. juni 1996 om forlængelse af den periode, hvor der kan træffes overgangsforanstaltninger i henhold til artikel 3 i forordning (EF) nr. 3290/94 om de tilpasninger og overgangsforanstaltninger, der er nødvendige i landbrugssektoren for gennemførelse af de aftaler, som er indgået i Uruguay-rundens regi (4);
den markedssituation, der begrundede vedtagelsen af overgangsforanstaltningen som fastsat i artikel 1 i forordning (EF) nr. 1477/95, består fortsat; der bør derfor bibeholdes en nedsat toldsats for disse produkter indtil udgangen af produktionsåret 1995/96; den i artikel 4 i forordning (EF) nr. 1477/95 fastsatte undtagelse gælder fortsat; i afventning af Rådets vedtagelse af en endelig foranstaltning bør disse foranstaltninger forlænges indtil den 31. oktober 1996;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I forordning (EF) nr. 1477/95 foretages følgende ændringer:
1) I artikel 1 ændres datoen »30. juni 1996« til »31. oktober 1996«.
2) I artikel 5 affattes stk. 2 således:
»Den anvendes fra den 1. juli 1995 til den 31. oktober 1996.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. juli 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juni 1996.

Labels: 18
3
17
5